વિશ્વ ગ્રાહક અધિકાર દિવસ નિમિત્તે યોજાયેલા કાર્યક્રમમાં કેન્દ્રીય ખાદ્ય અને ગ્રાહક બાબતોના પ્રધાન રામવિલાસ પાસવાને જણાવ્યું છે કે ઇ-વોરંટી બાદ ગેરંટી સંબંધિત તમામ જાણકારી અને દસ્તાવેજો સંભાળવાની જવાબદારી ઉત્પાદકની રહેશે. ગ્રાહકે માત્ર નિર્ધારિત સમયમર્યાદામાં માત્ર ફરિયાદ જ કરવાની રહેશે. અમેરિકા સહિત અનેક દેશોમાં ઇ-વોરંટીની વ્યવસ્થા અમલમાં છે. પાસવાને જણાવ્યું હતું કે આ માટે સરકાર સંસદમાં પડતર ગ્રાહક રક્ષણ વિધેયકમાં પણ સુધારો કરનાર છે. ઇ-વોરંટી હેઠળ તમામ વિગતો કમ્પ્યૂટરમાં સુર‌િક્ષત રાખવામાં આવશે. પાસવાને એવું પણ જણાવ્યું હતું કે ઇ-વોરંટીનો ફાયદો એ પણ છે કે ગ્રાહક કોઇ પણ શહેરમાં ગેરંટી કે વોરંટીનો લાભ ઉઠાવી શકશે.